ועדת הכלכלה, כנסת 17, פרוטוקול מספר 561, 2008-04-08 14:20

גלעד ארדן: אני מתכבד לפתוח את ישיבת הוועדה בנושא תקנות המועצה לענף הלול (כללים בדבר מכסות לייצור ביצי מאכל לשיווק בשנת 2008)(תיקון), התשס"ח-2008, שהוגשו על ידי שר החקלאות ופיתוח הכפר.

אפרת ורד: בדיון הקודם על התקנות, הוועדה לא אישרה את תקנה 5 והתוספת לנוסח הקודם שהבאנו בפני הוועדה, וזה בעקבות הערה של חבר הכנסת יצחק וקנין בנוגע למושב יערה.

אפרת ורד: בזמן שחלף בדקנו את הטענה שלו ומצאנו שמושב יערה לא היה זכאי להקצאה מכוח החלטות הממשלה.

גלעד ארדן: שבאותו ישוב כולם היו בעלי מכסה.

אפרת ורד: כן, במועד הרלוונטי.

אורי צוק-בר: אני אגיד את עיקרי ההמלצה שהייתה לוועדה בראשות איציק בן דוד, שהגישה את ההמלצות שאושרו על ידי מנכ"ל משרד החקלאות, יוסי ישי.

אורי צוק-בר: עיקרי ההמלצות היו, ישובים שנמצאים סמוך לגדר הגבול וישובים שנמצאים עד 4.5 ק"מ מגדר הגבול ובתנאי שהם ישובי גידול ביצים ולא יישובי גידול פטם על מנת לא ליצור ערוב.

אורי צוק-בר: תנאי נוסף היה שיש נחלות מיישבים פנויות ללא מכסה, שלהם תוכנן להקצות תוספת מכסה במסגרת אותה החלטת ממשלה 1626.

אורי צוק-בר: התקבלה רשימה של 120 יצרנים בישובים הרלוונטיים והמכסות שלא הספיקו להקצות אותם בתקופה שלאחר החלטת הממשלה בניוד ממרכז הארץ לגליל, ההחלטה עכשיו להקצות במסגרת הגדלת המכסה הארצית, רק לאותם ישובים שנכללים באותן שלוש החלטות ממשלה שאחת מהם זו אותה החלטה שהדוח של איציק בן דוד קבע איך מחלטים.

אורי צוק-בר: בהחלטה השנייה 4829 נקבעו הישובים ובזה אין ספק כי זה נקבע בהחלטת הממשלה.

לאה ורון: תחדד שוב את הקושי למה לא ניתן לכלול את יערה?

לאה ורון: היא מרוחקת כ- 700 מטר מהגדר.

אורי צוק-בר: היא מרוחקת כארבעה קילומטר, היא בתחום של ה-4.5 קילומטר, במושב הזה, לכל הנחלות החקלאיות יש מכסות הטלה.

אתי בנדלר: נכון רק להיום או רק לזמן מועד קבלת ההחלטה, שאני מבינה שהיא החלטה משנת 2000.

גלעד ארדן: אין ישובים שהיו בהם מכסות הטלה שהוגדלו?

אורי צוק-בר: יש ישובים שהיו בהם נחלות חקלאיות של הרחבת הישוב והורחבו נחלות נוספות, מעבר לנחלות המייסדים שהיו ללא מכסת הטלה.

אורי צוק-בר: הם נכללו באותן יחידות שתוכננה להיות מוקצית להן מכסה.

אורי צוק-בר: לגבי הישוב יערה, הטענה שהועלתה שיש להם עכשיו תכנית חדשה עם נחלות חדשות.

אורי צוק-בר: היה כאן גם ראש המועצה שהסביר את זה, לא מדובר בנחלות חקלאיות שזכאיות למכסה.

אתי בנדלר: למה?

אתי בנדלר: הן לא חקלאיות או לא זכאיות למכסה?

אורי צוק-בר: הן לא חקלאיות זכאיות למכסה.

אורי צוק-בר: אני לא רוצה להיכנס להגדרה של סוג יחידות המגורים האלה, אבל אלה יחידות שמראש לא מתכוננות כיחידות שיבואו יחד עם מכסה.

לאה ורון: למה הן מתוכננות?

לאה ורון: יחידות תיירותיות?

לאה ורון: צימרים?

גלעד ארדן: על מה הם נאבקים ביערה?

גלעד ארדן: אם זה לא עומד להיות חקלאי והמכסות לא ניתנות למי שכבר יש לו כבר מכסה, וביערה יש לכולם מכסה, על מה הם נאבקים?

אורי צוק-בר: לכן הבאנו את זה כאן לדיון חוזר לאישור.

גלעד ארדן: אני חוזר ומחדד את שאלתי, האם בכל הישובים האחרים שנכללים, אין בהקצאה של המכסות גם משום הגדלה של מכסה שקיימת כבר למגדל מסוים.

אורי צוק-בר: הגדלה של מכסה שיש אותה כבר למישהו, בודאי שלא.

גלעד ארדן: זו רק חלוקת מכסות לכאלו שלא היו להם?

אתי בנדלר: שלא היו להם בשנת 2000.

אתי בנדלר: זה התאריך הרלוונטי, אני לא מבינה למה אתם חוזרים היום לשנת 2000.

גלעד ארדן: למה אותה החלטה צריכה להמשיך וללוות אותנו שנים רבות?

תומס מנור: אני רוצה לחדד את זה, אנחנו בשלב אחרון של מהלך שהתחיל בשנת 2000, כאשר היו כמה החלטות ממשלה שנועדו לסייע לישובים מסוימים בצפון על ידי זה שהוקצו להם אמצעי ייצור חדשים לבנים ולהרחבות.

תומס מנור: לאחר שאז לא הוקצו בכלל מכסות, לא הייתה הקצאה של מכסות חדשות, התבססה שיטה שאמרה, תם תקנו את המכסות ממרכז הארץ והמועצה או האוצר יממנו לכם חלק מהרכישה וכך זה נעשה.

תומס מנור: בשלב מסוים האוצר ביטל את ההשתתפות הזו ברכישה, המחירים של המכסות נהיו מאד יקרים עקב הביקוש, ואז אמרו, נשאו מספר זנבות של ההחלטה ההיא, נשארו כמה כאלה שהתחילו את התהליך ולא קיבלו מכסה, בואו נקצה להם היום את המכסה ובזה נחסל את כל השאירות של אותה החלטה משנת 2000, שעדין היו מגדלים שהיו באמצע הדרך שלא הצליחו להשלים את המהלך, כאשר האוצר בעצם חזר בו.

תומס מנור: לכן היום מקצים להם מכסה, וגם מכסה רק של 250,000 שהיא בעצם חצי מכסה, כשאת החצי השני של המכסה הם יצטרכו עדין לרכוש בשוק.

תומס מנור: 250,000 ביצים זו לא מכסה מלאה.

תומס מנור: יחידת הייצור הנורמטיבית היא 500,000.

תומס מנור: לכן נותנים להם פה את ה-250,000 שבעצם מלכתחילה הם יכלו אז לקנות, ואמרים להם לקנות את החצי השני, זה מהלך שהתחיל מזמן ונועד רק לישובים בהם יש נחלות חקלאיות של הרחבות או בנים ממשיכים שאין להם יחידת ייצור, שאין להם מכסה.

תומס מנור: יערה לא נכללה אז במסגרת הזו, וגם היום היא לא נכללת במסגרת הזו.

תומס מנור: מאחר וראו שיש הקצאה, הם באו לדרוש גם.

גלעד ארדן: יש משהו שיגרום לה להיות כן זכאית למכסות?

גלעד ארדן: זה לא שגם אם אכפה על המשרד להכניס עכשיו את יערה בתוספת ניתן יהיה בעתיד למישהו.

גלעד ארדן: ברגע שבשנת 2000 צולם מצב ולפיו נתקבלה ההחלטה, אי אפשר בעצם לשנות אותה כי אז יוכלו לעתור הרבה מאד ישובים כי אל יהיה לנו שום נימוק מדוע דווקא הם למרות שאנחנו מכבדים את מגוריו של חבר הכנסת וקנין.

גלעד ארדן: האם יש עוד ישובים שטוענים טענות כאלה?

אורי צוק-בר: אין עוד ישובים, אני רוצה להגיד שבכל מקרה, גם בתיקון חוק הגליל שעבר לא מזמן, כתוב במפורש שאנחנו ניתן זכאות לאותם מכסות ספציפיות מכוח אותן שלוש החלטות ממשלה.

אורי צוק-בר: זה כל הזכאות לחוק הגליל, גם בחוק הגליל זה כל מה שמכוסה מבחינת החוק.

אורי צוק-בר: חוק הגליל נותן סובסידיה לאותם מכסות בגליל.

גלעד ארדן: ממתי?

אורי צוק-בר: הוא נותן אותם הרבה שנים.

גלעד ארדן: צולם מצב בשנת 2000 שבגלל זה כל ההחלטות יהיו כל הזמן רק לפיו?

אתי בנדלר: השאלה היא שאלה כל אימת שהוועדה נתבקשה לאשר את התקנות בדבר מכסות לייצור ביצי מאכל כי הייתה תחושה שיש בעלי חזקות.

אתי בנדלר: אלה שהיה להם מקבלים הלאה, אלה שרוצים להיכנס לתחום, מונעים מהם בעצם את הכניסה לתחום.

אתי בנדלר: אינני יודעת מה התשובה.

אתי בנדלר: היו שלבים שאמרו שעושים הקצאות אישיות, אם אינני טועה.

גלעד ארדן: למה זה הפוך?

תומס מנור: כאן מקצים מכסות חדשות.

תומס מנור: כל העניין הוא שכאן מקצים מכסות למגדלים חדשים בישובים מסוימים ששם יש אמצעי ייצור.

גלעד ארדן: איפה היו המגדלים האלה בשנת 2000?

תומס מנור: לא הייתה להם נחלה אפילו, חלקם בנים ממשיכים.

גלעד ארדן: אז אתה מאפשר התפתחות בתחום הזה רק לישובים שבשנת 2000 אושרו במסגרת הזו.

גלעד ארדן: אם אני ארצה מחר לגדל ביערה תרנגולות וביצים אני לא יכול.

תומס מנור: אלה כללים שחלים בשנת 2008, אם בשנת 2009, כאשר יותקנו תקנות חדשות - - -

גלעד ארדן: הם חלים אם נאשר אותם.

תומס מנור: רק התיקון לא אושר.

תומס מנור: התקנות אושרו כבר.

אתי בנדלר: מה יקרה בשנת 2009, שוב תחזרו ותגידו שמי שזכאי הם אלה שהיו להם מכסות בשנות בסיס קודמות.

אתי בנדלר: השאלה שהיושב ראש שואל היא איך יכול מישהו חדש שרוצתה להיכנס לתחום, לעשות את זה, בעיקר אם הוא בקו עימות.

תומס מנור: יש מגדלים חדשים, בהחלט יש אינטרס שבנים - - -

גלעד ארדן: יש שם מגדלים חדשים כי רק שם אפשר לגדל ולקבל מכסות.

גלעד ארדן: אי אפשר לגדל בישוב שבו אתם אומרים שאתם לא מוכנים להוסיף מכסות כי בשנת 2000 לא ניתנו שם מכסות.

תומס מנור: בישוב שאינו מתכונן על ידי משרד החקלאות לייצור ביצים.

גלעד ארדן: זה דבר חדשני שהמשרד קובע באיזה יישוב הוא יהיה מוכן לתת מכסות לגידול ביצים ובאיזה לא.

תומס מנור: במושב של חבר הכנסת וקנין זה לא שלא מגדלים שם, מגדלים שם.

גלעד ארדן: יכול להיות שאתה לא רוצה להבין.

תומס מנור: מישהו עם נחלה חקלאית שאומר שהוא רוצה מכסה לגדל ביצים, אין מישהו כזה.

גלעד ארדן: לא יכול להיות מישהו כזה, כי הוא לא יוכל לקבל מכסות.

גלעד ארדן: אתה אומר שהמגדלים האלה שאתה רוצה להוסיף להם מכסה הם בשנת 2000 לא גידלו, לא במרגליות, לא באביבים לא בזרעית ולא בנטועה, יכול להיות שהם יצאו מזרעו של מישהו ממרגליות או מנטועה וגם לא בהכרח זה, והיום הם רוצים לגדל שם ביצים והם יכולים כיוון שאתם מוסיפים את הישובים האלו שבשנת 2000 הייתה שם זכאות מכוח החלטת הממשלה.

גלעד ארדן: באופן מקרי בישוב אחר כמו יערה לא הייתה זכאות.

גלעד ארדן: אז אתם אומרים שבגלל שאז בשנת 2000 לא הייתה זכאות, האי זכאות הזו תישמר גם לעתיד גם לחדשים שירצו.

תומס מנור: אם ב- 2009 תהיה מציאות שיש אנשים ביערה, עם נחלות חקלאיות ורוצים לייצר ביצים הם יבואו למועצה.

גלעד ארדן: זה מעגל שוטה כי אם המשרד לא יודיע שבכוונתו לפתוח לכל מגדל באופן שוויוני שרוצה לגור באחד מיישובי קו העימות, אז הם לא יקבעו שם את מושבם ויתחילו לגדל ביצים.

גלעד ארדן: אני היחיד שלא מבין את זה?

אורי צוק-בר: ההחלטות האלה, לכל מי שפונה מכל מקום בארץ, שרוצה להיות מחר מגדל ביצים, אנחנו אומרים לו שאין מכסות חדשות בענף ההטלה פרט לשלוש החלטות ממשלה שהממשלה קיבלה לחיזוק הגליל בשנים הרלוונטיות האלה.

אורי צוק-בר: רק מי שנכלל באותן ההחלטות לא בתל אביב לא בירושלים ובאף מקום בארץ.

גלעד ארדן: אני מבין, אבל אתם יכולים, כמשרד החקלאות, ליזום הצעת מחליטים חדשה בממשלה כי מה שהיה נכון בשנת 2000 לא מחייב שיהיה נכון גם ל-2008, אז לא ירו טילים על כל הצפון והיום כן.

גלעד ארדן: הרי הטיעונים הם לא תורה למשה מסיני שצריך לדבר רק עם אלוהים כדי לשחרר אותו והוא לא זמין.

גלעד ארדן: המציאות משתנה, בגלל שבשנת 2000 היו החלטות נדבוק רק במקומות האלו?

גלעד ארדן: אני לא מצליח להבין את ההיגיון.

יעקב כהן: שמי יעקב כהן, מזכיר ארגון מגדלי עופות.

יעקב כהן: למעשה יכולנו לא לקיים את הדיון הזה כי בשנת 2000 על פי שלוש החלטות ממשלה, נקבעה רשימה של מגדלים שיש להם נחלות חקלאיות והם זכאים להקצאת מכסה והם צריכים לקנות אותה ממגדלים פורשים ממרכז הארץ והממשלה עזרה בהשתתפות לרכישת המכסה.

יעקב כהן: יש כאלה יותר חלשים ויש כאלה שלא הצליחו לקנות, המחירים האמירו בגלל הביקוש של החברה מהצפון ואותם חקלאים לא מימשו את הזכאות שלהם.

יעקב כהן: רווח לנו טיפה, ועכשיו אפשר היה להגדיל את המכסה בגלל שהצריכה גדלה, ואנחנו, יתר המגדלים, ויתרנו על הגדלת חלקנו כדי לפתור בעיה של 120 משפחות בצפון שטרם מימוש את זכאותם.

יעקב כהן: במקום לתת להם 50% בכסף מקצים להם 50% מכסה והם קונים.

יעקב כהן: אם מושב יערה היה ברשימות ההם אז גם הוא היה זכאי, למושב יערה לא היו נחלות חקלאיות אז וגם עכשיו לא בטוח שיש לו נחלות חקלאיות, לכן מה שהוקצה, הוקצה לאותן רשימות שכבר אז נקבעו ואלה לא רשימות חדשות.

יעקב כהן: יכול להיות שישנם היום גם ישובים אחרים שיש בהם נחלות חקלאיות ואני לא חושב שיש מספיק מכסות כדי לתת להם.

יעקב כהן: מה שעושים פה זו שלוחה מתוכננת, לא כל אחד יכול לבוא ולהיכנס לשלוחה הזו, כל עוד היא מתוכננת והיא מתוכננת על פי חוק וגם הולכת לעבור רפורמה עם הרבה השקעה.

יעקב כהן: אנחנו מבקשים לסייע לאותן 120 משפחות שמחכות לאישור הזה כי להתחיל להתפרנס ולקבל את המכסה שלהם.

גלעד ארדן: בהחלטת הממשלה לא כל הישובים שאתם רוצים לצרף היום, הופיעו.

גלעד ארדן: למשל מרגליות לא מופיעה בהחלטת הממשלה.

אורי צוק-בר: בהחלטת הממשלה 1626 האחרונה לא הופיעו שמות ישובים, הם הופיעו בדוח של הוועדה.

גלעד ארדן: אבל בהחלטה 4829 במבצע דין וחשבון יש שמות ישובים, אביבים דובב סלעית שתולה נטועה.

גלעד ארדן: אם אתם יכולים להוסיף היום את מרגליות, אז אתם יכולים להוסיף גם את שתולה, את יערה ובמידה ויהיו בה בעתיד אנשים שירצו לגדל, לא תישמע טענתכם שאין לכם אפשרות וצריך בשביל זה להביא תקנות חדשות לוועדת הכלכלה.

גלעד ארדן: אני מקבל את זה שכרגע אין שם מי שזכאי.

גלעד ארדן: בסדר, אל תתנו כרגע, אבל אני לא רוצה שבעתיד, אם כן יהיה מישהו שזכאי, תגידו כיוון שלא עברו פה שוב תקנות שמאפשרות לנו, אז אי אפשר לתת לך, זה כן אפשר לעשות.

אפרת ורד: אז תחזור לנוסח הקודם של מרום הגליל, כי זו הייתה גם הסיבה מלכתחילה.

אורי צוק-בר: אנחנו לא רוצים לחזור לזה כי אנחנו לא מחפשים לפתוח פתח ללחצים ולהתחיל את כל התהליך מהתחלה.

אורי צוק-בר: אנחנו רוצים לסיים את התהליך של הקצאת המכסות.

אפרת ורד: ההערה שלך לגבי מרגליות הייתה שהם לא נכללו בהחלטת הממשלה?

גלעד ארדן: בהחלטה 4829 משנת 2000.

אפרת ורד: אבל הם היו ב-838.

גלעד ארדן: אז איך הוסיפו ב-96 למה שלא נכלל ב-99.

גלעד ארדן: קודם הסברת לנו שהיה צילום מצב של שנת 2000 והנה ב-96 הוסיפו מכסות גם למי שלא היה בשנת 2000.

אפרת ורד: צילום המצב הוא לגבי שלוש החלטות הממשלה, מה שאתה מפנה כרגע הוא למה בהחלטת הממשלה השלישית לא צילמו מצב שהיה, אבל זה היה המצב באותה החלטה, זו ההחלטה שהתקבלה, זה היקף המכסות שניתן.

גלעד ארדן: את מתכוונת שהחלטת ממשלה 1626 הוסיפה את זה לכל הישובים שנכללו ב-838?

אורי צוק-בר: יש כאלה שלא היו בקודמות.

גלעד ארדן: אז אני לא מבין למה צריכים את התוספת הזו?

אורי צוק-בר: על מנת שתאפשר לנו להשלים את ההקצאה לאותם ארבעה ישובים שבהם אל השלמנו את התהליך של הקצאת המכסות.

תומס מנור: אלה נשארו, הישובים של שלוש ההחלטות האלה.

אתי בנדלר: מה יבטיח אפשרות להצטרפות מגדלים חדשים בשנת 2009?

אורי צוק-בר: התהליך של הישובים הספציפיים האלה הוא תהליך מאד ארוך שדרשנו מהם דרישות מאד מחמירות כמו מגורים בישוב והקמת בית על נחלתם, הקמת לול בישוב בו הם קיבלו את המכסה.

גלעד ארדן: אני שואל שוב, האם אין אפשרות להוסיף את יערה ובעתיד, אם יהיה את כל התהליך שהצגתם, לא תהיה מניעה לאשר שם?

אורי צוק-בר: אין אפשרות כי אנחנו הולכים צמוד להחלטות.

אורי צוק-בר: בהחלטה 1626 נקבע שהוועד תעשה תכנית.

אורי צוק-בר: הוועדה קבעה עשרה או 12 ישובים, בישובים האלה גמרנו להקצות לכולם, יש שני ישובים שלא גמרנו להקצות, נטועה ומרגליות, 22 מכסות בנטועה ו-8 במרגליות.

אורי צוק-בר: אלה עדין לא הוקצו ואת אלה אנחנו משלימים.

אורי צוק-בר: בהחלטה 4829 יש שלושה ישובים שעדין לא סיימנו, 10 מכסות לאביבים, 12 בזרעית ו-3 בנטועה, אלה כל המכסות שעכשיו אנחנו משלימים.

אורי צוק-בר: אם ירצו להקצות עוד מכסות בעתיד לעוד נחלות ועוד ישובים שהרחיבו אותם, אז יגדילו את המכסה הארצית בהתאם, יוסיפו סובסידיה בהתאם, הממשלה צריכה לדעת מאיפה היא מביאה את זה ומאיפה היא מקבלת את זה.

אורי צוק-בר: כאן זה כבר תוקצב, זה בתוך ההחלטות.

גלעד ארדן: החלטת הוועדה היא שאנחנו קוראים לממשלה לדון מחדש בכל חלוקת מכסות הביצים ובאפשרות להרחיב אותם גם ליישובי קו עימות שלא נכללו בעבר וזאת על בסיס השינויים במציאות בגבול הצפון ובגבול הדרום.

אפרת ורד: תקנות המועצה לענף הלול (כללים בדבר מכסות לייצור ביצי מאכל לשיווק בשנת 2008)(תיקון), התשס"ח-‏2008.

אפרת ורד: בתוקף סמכותי לפי סעיפים 31 ו-53 לחוק המועצה לענף הלול (ייצור ושיווק), התשכ"ד-1963, לאחר התייעצות עם המועצה ובאישור ועדת הכלכלה של הכנסת לפי סעיף 21א' לחוק יסוד הכנסת, וסעיף 2(ב) לחוק העונשים, התשל"ז-1977, אני מתקין תקנות אלה: הוספת תקנה 4א אחרי תקנה 4 לתקנות המועצה לענף הלול (כללים בדבר מכסות לייצור ביצי מאכל לשיווק בשנת 2008), התשס"ח-2008 יבוא: "מכסות חדשות" 4א' ועדת המכסות תקבע, בהתאם להנחיות שר החקלאות ופיתוח הכפר מכסות אישיות בהיקף של עד 250,000 ביצי מאכל למגדלים חדשים בישובים המפורטים בתוספת הראשונה, ובלבד שהמכסה הכוללת שתוקצה לפי תקנה זו לא תעלה על 11 מיליון ביצים.

אפרת ורד: תיקון תקנה 5 בתקנה 5(ב) לתקנות העיקריות, במקום "כמפורט בתוספת" יבוא "כמפורט בתוספת השנייה".

אפרת ורד: תיקון התוספת והוספת התוספת הראשונה.

אפרת ורד: בתוספת לתקנות העיקריות, בכותרת, במקום "תוספת" יבוא "תוספת שנייה" ולפניה יבוא: "תוספת ראשונה (תקנה4א).

אפרת ורד: אביבים , זרעית, מרגליות ונטועה.

גלעד ארדן: אני מאשר את התקנות.

גלעד ארדן: תודה לכולם הישיבה נעולה.